Tteryel. - I tmettut ? - A mmi tenna-iyi ad ruḥeɣ ɣer tala ad ssirdeɣ iceṭtiḍen, seg imar-nni ur d-teqqilUma d lwacul tewwiten yid-s. Yebda yessalay yesḍaray deg leḥsab, ikcemit-id ccek. Iqqar-as deg wul-is :  Tura tagi i iruḥen akka-agi, almi i dyella kra! Ahat d tidett d Tteryel.  Taswiɛt akka, atta tendeh-as-d ɣer yimensi : Ldi tabburt, a mmi, wwiɣ-ak-d imensi! - Ayyah, segmi i d-rẓiɣ tanalt deg lexla, teqqim akken tyawant-nni ! - Aha ldi ! mačci nettat truḥ ke ad tenseḍ i ccer! Teḥmer-it s tmeslayt almi i yekker yeldi-as-d tabburt, tsers-as-d imensi, teffeɣ. Ilemmem kra n cwiṭ, irra aqedduḥ ɣer tama. Teqqel-d am tin ara yerren aqeddu ḥ-nni, tufa-t ur tufiḍ yečča. Tefhem-it ifhem, ma yella iruḥ ur dyettaqqal ara ula d netta, tɛedda teffeɣ-as-d tizi, tenna-as : - Ansi ara k-bduɣ ? - Bdu-iyi deg yiḍarren i d-yusan ɣur-m ! - er wacu ara qqleɣ ? - Qqel ɣer yifassen i kem-yeldin tabburt ! Tea-as ifassen-is d yi ḍarren-is, teǧǧa-t d asebbaḍ deg tqernit. Teggra-d tmeṭtut-nni, teḍfer l ǧerra-s almi i tewweḍ ɣer wexxam-is, tesḍebḍeb-as, teffeɣ-d, teɛqel-itt. Tenna-as : - A tameṭtut, ma tesnusaḍ, ssens-iyi ?! - A yelli ur sɛiɣ listaɛ, ur sɛiɣ d acu ara eɣ! - Ssens-iyi, ma d učči ur tetteɣ ara ; ma d i ḍes akken i illa l ḥal ad iliɣ, deg sya ɣer uzekka ad n ẓer . Tin tekcem s yiɣil, tameṭtut-nni tuzzel ɣer warraw-is teddem-iten ɣef yiri-s, terwel. Tebda aberreḥ deg taddart :" Ay at taddart ad trebḥem, Tteryel atta deg wexxam-iw, tebɣa ad ɣ-tečc nekk d warraw-iw!" Nnejmaɛen-d at taddart, msefhamen ɣef yiwen n rray.